[صورة]
علمني الوكت أصبر على الراح
وأعيش بهالزمن وأتنعم بقهري
وأكابر عالجرح وأمسح دموع العين
وأجوي النار بيدي وأنجوي بجمري
مشيت ويا الحزن من الزغر لليوم
وتحملته برغم طعناته البظهري
وتكول الناس يضحك أبد ما مهموم
وما يدرون همي أمخزن بصدري
الدنيا وياي تمشي بالمكَلوب
تسرق ضحكتي وتتحكم بعمري
خذت مني العزيز وباكَت الخلان
وخلتني بهضيمه وحاير بأمري
شلت ضيم الليالي وما حنيت الراس
وبعد بية الشباب وما خلص صبري